
DR.30.11.2020 31 

  
pelbagai. Namun, kadangkala ia berlaku kepincangan, menyebabkan tercetusnya 
jenayah berbentuk perkauman, keganasan yang berfokus kepada agama.  

Cuma saya ingin sebut iaitu peranan kerajaan yang perlu kepada satu 
peruntukan khas kepada pihak MKN supaya ia mengawal selia perkara ini dengan sebaik 
mungkin. Ini disebabkan apa yang kita lihat secara umumnya, tidak ada satu program-
program yang besar yang dibuat oleh pihak kerajaan untuk memberikan kefahaman 
kepada kaum yang pelbagai dalam negara kita supaya mereka mampu hidup dalam 
suasana yang aman damai.  

Seterusnya, di Butiran 020300 - Bahagian Penyelidikan, di luar negara. Kita 
semua maklum bahawa penyelidikan kita di peringkat luar negara untuk kita mengetahui 
ancaman-ancaman daripada pihak yang tidak bertanggungjawab, yang masuk ke dalam 
negara kita. Sebagai contoh baru-baru ini, seorang anggota keselamatan kita meninggal 
dunia yang sangat kita simpati.  

Namun, kita tidak ada sumber maklumat yang tepat dan cepat tentang 
pencerobohan pihak yang tidak bertanggungjawab masuk ke dalam negara kita. 
Kadangkala kalau kita lihat, negara kita ini menjadi sarang kepada orang-orang yang 
melarikan diri. Dia masuk ke dalam negara kita, mereka duduk dalam negara kita dan 
lebih parah, mereka ini melakukan kerja-kerja jenayah di dalam negara kita.  

Seterusnya, di Butiran 020500 - Agensi Pengurusan Bencana Negara 
(NADMA), berkenaan dengan frontliners, tentang bencana negara. Saya bimbang 
apabila kita sebut agensi, maka ia akan terpinggir, pihak NGOs yang menjadi frontliners 
dalam negara kita. Sebagai contoh, saya sebut contoh, PAPISMA. Sebuah badan NGO 
yang bergerak secara aktif untuk membendung COVID-19 dalam negara kita. Kalau 
boleh pihak kerajaan mengambil perhatian dan memberikan peruntukan yang 
sewajarnya kepada NGOs seperti ini. 

Seterusnya, di Butiran 030300 - Jabatan Kehakiman Syariah Malaysia (JKSM). 
Dalam peruntukan yang disediakan sebanyak RM61 juta, saya ingin bertanya kedudukan 
Mahkamah Syariah negara kita yang saya kira sangat tidak adil berbanding dengan 
mahkamah sivil. Sejauh mana usaha yang dibuat oleh pihak kerajaan melalui peruntukan 
ini untuk memartabatkan Mahkamah Syariah supaya paling kurang ia sama taraf dengan 
mahkamah sivil yang ada.  

Akhirnya, Butiran 040300 – Jabatan Agama Islam Wilayah Persekutuan (JAWI) 
berkenaan dengan peruntukan biasiswa kepada pelajar-pelajar yang beragama Islam. 
Saya sarankan supaya ada satu peruntukan yang khusus daripada peruntukan yang 
disebutkan ini disediakan kepada pelajar-pelajar sama ada di bidang agama, di bidang 
kedoktoran, farmasi dan seumpamanya yang ingin melanjutkan pelajaran ke negara-
negara Timur Tengah. Sekian, terima kasih.         

Tuan Pengerusi [Dato’ Mohd Rashid Hasnon]: Terima kasih Yang Berhormat 
Pasir Puteh. Sekarang saya jemput Yang Berhormat Kuantan dan saya ingin hendak 
memaklumkan satu jam setengah diberikan dalam peringkat Jawatankuasa ini. Saya 
akan mencadangkan untuk digulung dalam sekitar pukul 12.35 tengah hari. Silakan Yang 
Berhormat Kuantan. 

 

12.27 tgh. 

Puan Hajah Fuziah binti Salleh [Kuantan]: Bismillahi Rahmani Rahim. Terima 
kasih Tuan Pengerusi. Saya ingin memulakan perbahasan saya di peringkat 
Jawatankuasa di bawah Kepala B.6 Jabatan Perdana Menteri. Dengan Butiran 040100 
– Jabatan Kemajuan Islam Malaysia (JAKIM), saya ingin minta penjelasan daripada Yang 
Berhormat Menteri. Kod 40000, di mana ada penambahan di bawah pemberian dan 
kenaan bayaran tetap lebih kurang RM42 juta.  

Saya mohon penjelasan daripada Yang Berhormat Menteri berkenaan dengan 
perkara ini. Perkara yang kedua di bawah Butiran JAKIM juga. Saya ingin bertanya 
kepada Yang Berhormat Menteri, bagaimana berkenaan dengan guru-guru KAFA, di 
mana guru-guru KAFA telah pun dijanjikan penyerapan kepada jawatan tetap pada tahun 
2021?  

Saya jangkakan sekiranya kita mengambil projek rintis seramai 100 orang pada 
tahun 2021, ia akan melibatkan kos sebanyak RM1.9 juta untuk 100 orang diserapkan 
kepada jawatan tetap dalam projek rintis ini, mengambil kira Gred S29. Akan tetapi saya 
pohon penjelasan juga di manakah butiran tersebut, jumlah tersebut sama ada 
dimasukkan atau tidak di dalam Bajet 2021? 



pelbagai. Namun, kadangkala ia berlaku kepincangan, menyebabkan tercetusnya jenayah berbentuk perkauman, keganasan yang berfokus kepada agama. Cuma saya ingin sebut iaitu peranan kerajaan yang perlu kepada satu peruntukan khas kepada pihak MKN supaya ia mengawal selia perkara ini dengan sebaik mungkin. Ini disebabkan apa yang kita lihat secara umumnya, tidak ada satu program- program yang besar yang dibuat oleh pihak kerajaan untuk memberikan kefahaman kepada kaum yang pelbagai dalam negara kita supaya mereka mampu hidup dalam suasana yang aman damai. Seterusnya, di Butiran 020300- Bahagian Penyelidikan, di luar negara. Kita semua maklum bahawa penyelidikan kita di peringkat luar negara untuk kita mengetahui ancaman-ancaman daripada pihak yang tidak bertanggungjawab, yang masuk ke dalam negara kita. Sebagai contoh baru-baru ini, seorang anggota keselamatan kita meninggal dunia yang sangat kita simpati. Namun, kita tidak ada sumber maklumat yang tepat dan cepat tentang pencerobohan pihak yang tidak bertanggungjawab masuk ke dalam negara kita. Kadangkala kalau kita lihat, negara kita ini menjadi sarang kepada orang-orang yang melarikan diri. Dia masuk ke dalam negara kita, mereka duduk dalam negara kita dan lebih parah, mereka ini melakukan kerja-kerja jenayah di dalam negara kita. Seterusnya, di Butiran 020500- Agensi Pengurusan Bencana Negara (NADMA), berkenaan dengan frontliners, tentang bencana negara. Saya bimbang apabila kita sebut agensi, maka ia akan terpinggir, pihak NGOs yang menjadi frontliners dalam negara kita. Sebagai contoh, saya sebut contoh, PAPISMA. Sebuah badan NGO yang bergerak secara aktif untuk membendung COVID-19 dalam negara kita. Kalau boleh pihak kerajaan mengambil perhatian dan memberikan peruntukan yang sewajarnya kepada NGOs seperti ini. Seterusnya, di Butiran 030300- Jabatan Kehakiman Syariah Malaysia (JKSM). Dalam peruntukan yang disediakan sebanyak RM61 juta, saya ingin bertanya kedudukan Mahkamah Syariah negara kita yang saya kira sangat tidak adil berbanding dengan mahkamah sivil. Sejauh mana usaha yang dibuat oleh pihak kerajaan melalui peruntukan ini untuk memartabatkan Mahkamah Syariah supaya paling kurang ia sama taraf dengan mahkamah sivil yang ada. Akhirnya, Butiran 040300- Jabatan Agama Islam Wilayah Persekutuan (JAWI) berkenaan dengan peruntukan biasiswa kepada pelajar-pelajar yang beragama Islam. Saya sarankan supaya ada satu peruntukan yang khusus daripada peruntukan yang disebutkan ini disediakan kepada pelajar-pelajar sama ada di bidang agama, di bidang kedoktoran, farmasi dan seumpamanya yang ingin melanjutkan pelajaran ke negara- negara Timur Tengah. Sekian, terima kasih. Tuan Pengerusi [Dato' Mohd Rashid Hasnon]: Terima kasih Yang Berhormat Pasir Puteh. Sekarang saya jemput Yang Berhormat Kuantan dan saya ingin hendak memaklumkan satu jam setengah diberikan dalam peringkat Jawatankuasa ini. Saya akan mencadangkan untuk digulung dalam sekitar pukul 12.35 tengah hari. Silakan Yang Berhormat Kuantan. 12.27 tgh. Puan Hajah Fuziah binti Salleh [Kuantan]: Bismillahi Rahmani Rahim. Terima kasih Tuan Pengerusi. Saya ingin memulakan perbahasan saya di peringkat Jawatankuasa di bawah Kepala B.6 Jabatan Perdana Menteri. Dengan Butiran 040100 - Jabatan Kemajuan Islam Malaysia (JAKIM), saya ingin minta penjelasan daripada Yang Berhormat Menteri. Kod 40000, di mana ada penambahan di bawah pemberian dan kenaan bayaran tetap lebih kurang RM42 juta. Saya mohon penjelasan daripada Yang Berhormat Menteri berkenaan dengan perkara ini. Perkara yang kedua di bawah Butiran JAKIM juga. Saya ingin bertanya kepada Yang Berhormat Menteri, bagaimana berkenaan dengan guru-guru KAFA, di mana guru-guru KAFA telah pun dijanjikan penyerapan kepada jawatan tetap pada tahun 2021?. Saya jangkakan sekiranya kita mengambil projek rintis seramai 100 orang pada tahun 2021, ia akan melibatkan kos sebanyak RM1.9 juta untuk 100 orang diserapkan kepada jawatan tetap dalam projek rintis ini, mengambil kira Gred S29. Akan tetapi saya pohon penjelasan juga di manakah butiran tersebut, jumlah tersebut sama ada dimasukkan atau tidak di dalam Bajet 2021?.